Δημιουργία και αποθήκευση εγγράφου

Για να δημιουργήσετε ένα έγγραφο του Word, απλώς ανοίγετε ένα νέο κενό έγγραφο και πληκτρολογείτε το κείμενό σας. Το σημείο εισαγωγής (ή δρομέας) που αναβοσβήνει δείχνει το σημείο όπου θα εμφανιστεί ο επόμενος χαρακτήρας που θα πληκτρολογήσετε. Όταν το σημείο εισαγωγής φτάνει στο δεξί περιθώριο, η λέξη που πληκτρολογείτε μετακινείται στην επόμενη γραμμή. Εξαιτίας αυτής της λειτουργίας αναδίπλωσης λέξεων- (word rap), η οποία είναι πολύ συνηθισμένη στα προγράμματα επεξεργασίας κειμένου και ηλεκτρονικής σελιδοποίησης, το πλήκτρο Enter χρησιμοποιείται μόνο για το ξεκίνημα μιας νέας παραγράφου και όχι μιας νέας γραμμής.

Οποιοδήποτε έγγραφο δημιουργείτε είναι προσωρινό, εκτός αν το αποθηκεύσετε ως αρχείο με ένα μοναδικό όνομα ή σε μια συγκεκριμένη θέση. Για να αποθηκεύσετε ένα έγγραφο για πρώτη φορά πατήστε το κουμπί Save (Αποθήκευση) στη γραμμή εργαλείων Γρήγορης Πρόσβασης, ή πατήστε στο κουμπί Microsoft Office και στη συνέχεια στο κουμπί Save (ή ακόμα πατήστε ταυτόχρονα τα πλήκτρα Control και S). Όποιο τρόπο και να χρησιμοποιήσετε θα εμφανιστεί το πλαίσιο διαλόγου Save As (Αποθήκευση ως) στο οποίο μπορείτε να ορίσετε ένα όνομα και μια θέση αποθήκευσης για το αρχείο.

Αν θέλετε να αποθηκεύσετε το έγγραφο σε ένα φάκελο διαφορετικό από αυτόν που εμφανίζεται στη γραμμή Διευθύνσεων, μπορείτε να πατήσετε στο διπλό βέλος στα αριστερά του τρέχοντος ονόματος φακέλου και μετά να μετακινηθείτε στο φάκελο που θέλετε. Επίσης έχετε τη δυνατότητα να πατήσετε στο κουμπί Browse Folders (Αναζήτηση φακέλων) για να εμφανίσετε το τμήμα Πλοήγησης και μια γραμμή εργαλείων. Αν θέλετε να δημιουργήσετε ένα νέο φάκελο για την αποθήκευση του αρχείου, μπορείτε να πατήσετε στο κουμπί New Folder (Νέος φάκελος) σε αυτή τη γραμμή εργαλείων.

Αφού αποθηκεύσετε το έγγραφο για πρώτη φορά, στη συνέχεια μπορείτε να αποθηκεύετε τις αλλαγές πατώντας απλώς στο κουμπί Save. Με αυτόν τον τρόπο η νέα έκδοση του έγγραφου αντικαθιστά την προηγούμενη. Αν θέλετε να κρατήσετε και τις δύο εκδόσεις, πατήστε στη διαταγή Save As στο μενού Office, και μετά αποθηκεύστε τη νέα έκδοση με διαφορετικό όνομα στην ίδια θέσης ή με το ίδιο όνομα σε διαφορετική θέση. (Δε μπορείτε να αποθηκεύσετε δυο αρχεία με το ίδιο όνομα στην ίδια θέση).